SEAFCO คาดกำไรสุทธิไตรมาส 4/61 ยังสูงแนะซื้อเป้าหมาย 11.30 บาท
SEAFCO คาดกำไรสุทธิไตรมาส 4/61 ยังสูงแนะซื้อเป้าหมาย 11.30 บาท
16 ม.ค. 2562

บล.เอเชีย เวลท์ ระบุในบทวิเคราะห์วันนี้ (16ม.ค.) ว่า บริษัท ซีฟโก้ จำกัด (มหาชน) หรือ SEAFCO แนะนำ “BUY” ราคาเป้าหมาย 11.30 บาท/หุ้นคาดการณ์กำไรสุทธิไตรมาส 4/61 ที่ 101 ล้านบาท เพิ่มขึ้น 561%เทียบช่วงเดียวกันของปีก่อน แต่ลดลง 4%เทียบไตรมาสก่อนหน้า โดยงานส่วนใหญ่ยังคงมาจากโครงการรถไฟฟ้าสายสีส้ม, สายสีชมพู และงาน One Bangkok
อย่างไรก็ตามคาดว่ากำไรสุทธิไตรมาส 4/61 จะอ่อนตัวลงจากไตรมาส 3/61 เล็กน้อย ตามงาน One Bangkok เฟส 1,2 ได้เริ่มเข้าสู่ระยะสุดท้ายของงานก่อสร้างแล้ว ในขณะที่เฟส 4 เพิ่งเริ่มเข้าก่อสร้างไปช่วงต้นไตรมาส 4/61 สำหรับปี 2562
มองยังเป็นปีที่ดีของกลุ่มรับเหมาฐานราก จากปริมาณงานรอประมูลที่มีอยู่มาก เช่น งานรถไฟความเร็วสูงเชื่อม 3 สนามบิน งานมิกซ์ยูส ดุสิตธานี เป็นต้น ปัจจุบันบริษัทมีปริมาณงานในมือทั้งสิ้นประมาณ 3.1 พันล้านบาท เพียงพอรับรู้รายได้อีกประมาณปีถึงปีครึ่ง เรายังชื่นชอบ SEAFCO และคงคำแนะนำซื้อ ให้ราคาเป้าหมายที่ 11.30 บาท อิงค่า PER ที่ 20 เท่า